Tartu Riikliku Ülikooli ajalooteaduskond

Tartu Riikliku Ülikooli ajalooteaduskond oli Tartu Riikliku Ülikooli teaduskond aastatel 1973–1992.

TRÜ ajalooteaduskond moodustati 16.04.1973. aastal, TRÜ rektori 29.08.1973 käskkirjaga kui Tartu Riikliku Ülikooli ajaloo-keeleteaduskonna baasil moodustati kaks eraldi teaduskonda: TRÜ ajalooteaduskond ja filoloogiateaduskondTartu Ülikool, Ajalooteaduskond, Eesti Ajalooarhiiv, EAA.5311. 

Tartu Riikliku Ülikooli Ajalooteaduskonda kuulus: 1) ajaloo osakond NSVL ajaloo ja üldajaloo kateedriga, 2) psühholoogia (loogika ja psühholoogia kateeder) ja 3) defektoloogia osakond (eripedagoogika kateeder). Kõigis osakondades oli ka kaugõppevorm. Õppetegevuses jagunesid teaduskonnad osakondadeks ja osakonnad kateedriteks. Teaduskonna tööd juhtis dekanaat eesotsas dekaaniga, kelle kinnitas kolmeks aastaks ametisse rektor. Lisaks teaduskondade juurde kuuluvatele erialakateedritele eksisteerisid Tartu Riikliku Ülikooli üleülikoolilised kateedrid.

Tartu Riikliku Ülikooli ajalooteaduskonna dekaan  oli 1973–1974 Karl Siilivask, 1976–1990 Allan Liim.

Ajalooteaduskonna kateedrid
Eripedagoogika kateeder (Tiigi tänav 78): kateedrijuhataja dots. Karl Karlep (1977–1987), Ants Reinmaa (1987–1992). Õppejõud:  Karl Karlep, Jaan Kõrgesaar, Tiiu Puik, Eha Viitar, Tiiu-Kai Aunapuu, Kaja Plado, Ants Reinmaa, Ülle Toome, Ene Hanschmldt, Albert Kilk, Tiina Kivirand, Urve Kullam, Eve Kärner, Valdur Lulla, Elga Tamm jt.Tartu Riikliku Ülikooli struktuur ja isikkoosseis, 1983/84, TARTU 1983, lk 16-21
Loogika ja psühholoogia kateeder (Tiigi tänav 78): kateedrijuhataja Aino Lunge (1972–1977), prof. kt. Mihhail Kotik. Õppejõud: Mihhail Kotik, Jüri Allik, Jaan Huik, Aino Lunge, Uno Siimann, Kalju Toim, Peeter Tulviste, Talis Bachmann, Henno Kaidro, Arnold Oja, Marju Lauristin, Aavo Luuk, Toomas Niit, Jüri Saarniit, Reet Uring, Peeter Vihalemm, jt
NSV Liidu ajaloo kateeder (Toomemäel Ajaloomuuseumi hoones): kateedrijuhataja  prof. Karl Siilivask (1962–1974), Hillar Palamets (1974–1984),  prof. Jüri Ant (1984–1991).  Õppejõud: Karl Siilivask, Sulev Vahtre, Jüri Ant, Mart-Ivo Eller, Linda Eringson, Allan Liim, Arved Luts, Jaroslav Raid, Vilma Trummal, Tiit Rosenberg, Maia Käppa, Juhan Kahk, Ants Viires, Voldemar Vaga, Vello Lõugas, Evald Tõnisson, Aleksei Peterson, Vilma Kahk, Elvi Liim, Aita Manavald, Vello Marmei, Mati Laur jt.
Üldajaloo kateeder (Toomemäel Ajaloomuuseumi hoones): kateedrijuhataja Jaan Konks (1963–1974), prof. Herbert Ligi (1975–1990)Üldajaloo osakond, ut.ee Õppejõud: Herbert Ligi, Jaan Konks, Helmut Piirimäe, Kaido Jaanson, Olaf-Mihkel Klaassen, Märt Tänava, Aadu Must, Villu Tamul, Jüri Kivimäe, Jüri Linnus jt.
1989. aastal nimetati Tartu Riikliku Ülikooli NSV Liidu ajaloo kateeder ümber NSV Liidu rahvaste ajaloo kateedriks ja loodi Eesti ajaloo kateeder.
Lähiajaloo  kateeder: kateederijuhataja 1991. aastast Jüri Ant
Eesti ajaloo kateeder: kateederijuhataja 1989–1993 Sulev Vahtre

Eesti Vabariigi taasiseseisvumise käigus toimunud Tartu Ülikooli ümberkorraldustega taastati 1. jaanuaril 1992 ajaloo- ja filoloogiateaduskonna ühendamise teel filosoofiateaduskond, mille koosseisu kuulus ka Tartu Ülikooli ajaloo osakond. 1990. aastate esimesel poolel oli ajaloo osakonnas seitse õppetooli: arheoloogia, arhiivinduse, Eesti ajaloo, etnoloogia, kunstiajaloo, lähiajaloo ja üldajaloo õppetool.

2007. aastal moodustati Tartu Ülikooli filosoofiateaduskonna ajaloo osakonna baasil Tartu Ülikooli ajaloo ja arheoloogia instituut.

 Publikatsioone 
 TRÜ ATK NSV Liidu ajaloo kateeder andis välja Tartu Riikliku Ülikooli toimetiste sarijätkväljaannena  "Eesti NSV ajaloo küsimusi": VIII, IX ja "Uurimusi Läänemeremaade ajaloost": II, III, IV, V, VI,  VII.
TRÜ ATK Üldajaloo kateeder andis välja  Tartu Riikliku Ülikooli toimetistes  TRÜ Üldajaloo kateedri töid. I ja Скандинавский сборник = Skandinaavia Kogumik = Skrifter om Skandinavien I-XXXIII (en): I, II, IV, VII XX/XX, XXI, XXIII, XXVI jt), Скандинавский сборник. Вып. 1.„Skandinaavia kogumik”, Kodumaa : nädalaleht, nr. 23, 3 juuni 1959
 TRÜ NLKP ajaloo kateeder andis Tartu Riikliku Ülikooli toimetistes välja "Töid NLKP ajaloo alalt. = Труды по истории КПСС"

 Viited 

 Kirjandus 
Tartu Riikliku Ülikooli struktuur ja isikkoosseis, 1983/84, TARTU 1983, lk 16-21
Kategooria:Tartu Ülikooli ajalugu